CELEX: 32010D0002
Language: fi
Date: 2009-12-24 00:00:00
Title: 2010/2/: Komission päätös, annettu 24 päivänä joulukuuta 2009 , luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (tiedoksiannettu numerolla K(2009) 10251) (ETA:n kannalta merkityksellinen teksti)

5.1.2010   
            
            
               FI
            
            
               Euroopan unionin virallinen lehti
            
            
               L 1/10
            
         KOMISSION PÄÄTÖS,
   annettu 24 päivänä joulukuuta 2009,
   luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille
   (tiedoksiannettu numerolla K(2009) 10251)
   (ETA:n kannalta merkityksellinen teksti)
   (2010/2/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 13 kohdan,
   sekä katsoo seuraavaa:
   
               (1)
            
            
               Direktiivissä 2003/87/EY, sellaisena kuin se on muutettuna Euroopan parlamentin ja neuvoston direktiivillä 2009/29/EY (2), säädetään, että kasvihuonekaasujen päästöoikeuksien jaon perusperiaatteena olisi oltava niiden huutokauppaaminen.
            
         
               (2)
            
            
               Unioni tukee kunnianhimoista kansainvälistä ilmastonmuutossopimusta, jonka tavoitteena on rajoittaa maailmanlaajuinen lämpötilan nousu kahteen celsiusasteeseen. Jos muut kehittyneet maat ja muut suurimmat kasvihuonekaasupäästöjen aiheuttajat eivät osallistu tähän kansainväliseen sopimukseen, kasvihuonekaasupäästöt saattaisivat lisääntyä kolmansissa maissa, joissa teollisuudella ei ole samanlaisia hiilidioksidipäästöjen rajoituksia (”hiilivuoto”), ja tämä voisi vaarantaa unionin ympäristötavoitteiden tinkimättömyyden ja sen toimista saatavat hyödyt. Direktiivissä 2003/87/EY säädetään hiilivuodon riskin käsittelemiseksi, että unionin olisi jaettava sellaisilla toimialoilla tai toimialojen osilla, jotka ovat alttiita merkittävälle hiilivuotoriskille, maksutta päästöoikeuksia 100 % direktiivin 2003/87/EY 10 a artiklan 1 kohdassa tarkoitettujen toimenpiteiden mukaisesti määritellystä määrästä, jollei kansainvälisten neuvottelujen tuloksista muuta johdu.
            
         
               (3)
            
            
               Komissio laatii direktiivin 2003/87/EY 10 a artiklan 14–17 kohdassa tarkoitettujen arviointiperusteiden mukaisesti viimeistään 31 päivänä joulukuuta 2009 ja joka viides vuosi sen jälkeen luettelon sellaisista toimialoista tai toimialojen osista, joiden katsotaan olevan alttiita merkittävälle hiilivuotoriskille, jäljempänä ’toimialojen ja niiden osien luettelo’.
            
         
               (4)
            
            
               Niiden toimialojen tai toimialojen osien määrittelemiseksi, joiden katsotaan olevan alttiita merkittävälle hiilivuotoriskille, komissio arvioi direktiivin 2003/87/EY 10 a artiklan 14 kohdan mukaisesti unionin tasolla, missä määrin asianomaisen toimialan tai toimialan osan on mahdollista sopivalla jaottelutasolla siirtää tarvittavien päästöoikeuksien suorat kustannukset ja direktiivin 2003/87/EY täytäntöönpanon seurauksena sähkön hinnannoususta aiheutuvat välilliset kustannukset tuotteiden hintoihin menettämättä merkittävää markkinaosuutta hiilidioksidipäästöjen kannalta vähemmän tehokkaille laitoksille, jotka sijaitsevat unionin ulkopuolella. Arviointien on perustuttava hiilen keskihintaan komission tekemän vaikutustenarvioinnin mukaisesti, joka liittyy toimenpidepakettiin ilmastonmuutosta ja uusiutuvia energialähteitä koskevien unionin tavoitteiden saavuttamiseksi vuoteen 2020 mennessä. Arviointeihin käytetään myös kauppaa, tuotantoa ja arvonlisää koskevia tietoja kolmelta viimeisimmältä vuodelta kultakin toimialalta tai toimialan osalta, jos tiedot ovat saatavissa.
            
         
               (5)
            
            
               Direktiivin 2003/87/EY 10 a artiklan 15 kohdan mukaan toimialan tai toimialan osan katsotaan olevan alttiin merkittävälle hiilivuotoriskille, jos tämän direktiivin täytäntöönpanosta aiheutuvien suorien ja välillisten lisäkustannusten yhteismäärä johtaisi tuotantokustannusten huomattavaan lisääntymiseen vähintään 5 prosentilla laskettuna osuutena bruttoarvonlisäyksestä; ja kolmansien maiden kanssa käytävän kaupan merkittävyys, joka määritellään kolmansiin maihin tapahtuvan viennin kokonaisarvon ja kolmansista maista tapahtuvan tuonnin arvon yhteismäärän ja unionin kokonaismarkkinoiden koon (vuotuinen liikevaihto lisättynä kolmansista maista peräisin olevalla kokonaistuonnilla) välisenä suhteena, on yli 10 prosenttia. Direktiivin 2003/87/EY 10 a artiklan 16 kohdan mukaan toimialan tai toimialan osan katsotaan olevan alttiin merkittävälle hiilivuotoriskille myös silloin, kun direktiivin 2003/87/EY täytäntöönpanosta aiheutuvien suorien ja välillisten lisäkustannusten yhteismäärä johtaisi tuotantokustannusten erittäin suureen lisääntymiseen, vähintään 30 prosentilla laskettuna osuutena bruttoarvonlisäyksestä, tai kolmansien maiden kanssa käytävän kaupan merkittävyys, joka määritellään kolmansiin maihin tapahtuvan viennin kokonaisarvon ja kolmansista maista tapahtuvan tuonnin arvon yhteismäärän ja unionin kokonaismarkkinoiden koon (vuotuinen liikevaihto lisättynä kolmansista maista peräisin olevalla kokonaistuonnilla) välisenä suhteena, on yli 30 prosenttia.
            
         
               (6)
            
            
               Niiden toimialojen tai toimialojen osien luettelon laatimiseksi, joiden katsotaan olevan alttiita merkittävälle hiilivuotoriskille, olisi hiilivuodon riski arvioitava lähtökohtaisesti 3-numerotasolla (NACE 3 -koodi) tai, tarvittaessa ja jos asianmukaiset tiedot ovat saatavilla, 4-numerotasolla (NACE 4 -koodi). Toimialojen ja niiden osien lisäämisessä toimialojen ja niiden osien luetteloon olisi käytettävä tarkinta NACE-kuvausta. Jotkin toimialat, joiden ei havaittu olevan alttiita merkittävälle hiilivuotoriskille NACE 4 -tasolla, jaettiin osiin, ja muutamat osat, joille niiden tietyt piirteet aiheuttivat toimialan muista osista merkittävästi erilaisen vaikutuksen, arvioitiin.
            
         
               (7)
            
            
               Tiedot, jotka tarvittiin tämän määrityksen tekemiseen direktiivin 2003/87/EY 10 a artiklan 14–17 kohdassa mainittujen arviointiperusteiden perusteella, kerättiin jäsenvaltioilta, Eurostatilta, julkisista ja kaupallisesti saatavista lähteistä ja toimialajärjestöiltä. Tiedot ovat joulukuulta 2008. Tiedot, jotka eivät ole jäsenvaltioiden tai muiden virallisten tahojen toimittamia, on todennettu. Myös Eurostatin käsittelemiä luottamuksellisia tietoja on käytetty.
            
         
               (8)
            
            
               Yhteisön riippumattoman tapahtumakirjan (Community Independent Transaction Log, CITL) tietoja pidetään tarkimpina, luotettavimpina ja läpinäkyvimpinä niiden toimialojen hiilidioksidipäästöjen arvioina, joiden toiminta mainitaan direktiivin 2003/87/EY liitteessä I ennen kuin sitä muutettiin direktiivillä 2009/29/EY, ja niitä on siksi käytetty tärkeimpänä lähteenä laskettaessa kyseisille toimialoille jaettujen oikeuksien suoria kustannuksia.
            
         
               (9)
            
            
               Kun on kyse direktiivin 2003/87/EY, sellaisena kuin se on muutettuna direktiivillä 2009/29/EY, liitteessä I mainittujen uusien toimintojen prosessipäästöistä ja kasvihuonekaasuista, tiedot, jotka koskevat sellaisia toimialoja, joilla on suuri määrä pieniä laitoksia tai vuosina 2005–2007 ja 2008–2012 päästökauppajärjestelmän ulkopuolelle jätettyjä laitoksia tai laitoksia, joista ei ole saatavilla CITL-tietoja, tai laitoksia, joiden päästöjä ei voitu osoittaa NACE 4 -tasolla, on kerätty jäsenvaltioilta ja kyseisiä vuosia koskevasta unionin kasvihuonekaasuinventaariosta. Eurostatilta ei saa tietoja, joita tarvitaan arvioitaessa sähkönkulutusta, jota tarvitaan korkeammista sähkönhinnoista aiheutuvien välillisten kustannusten laskemiseen, ja suoraan jäsenvaltioilta kerättyjä tietoja voidaan pitää luotettavimpina saatavilla olevina tietoina. Bruttoarvonlisäyksen arvioinnissa on käytetty Eurostatin yritystoiminnan rakennetilastoista saatuja tietoja, sillä niitä pidetään luotettavimpana lähteenä. Tietoja, jotka Eurostat raportoi jäsenvaltioiden ja kolmansien maiden välistä kauppaa koskevassa Comext-tietokannassa, pidetään luotettavimpina tietoina kolmansiin maihin suuntautuvan viennin ja kolmansista maista tulevan tuonnin kokonaisarvosta samoin kuin unionin vuosiliikevaihdon kokonaisarvosta.
            
         
               (10)
            
            
               Arviot perustuivat hiilen keskihintaan komission tekemän vaikutustenarvioinnin mukaisesti, joka liittyy toimenpidepakettiin ilmastonmuutosta ja uusiutuvia energialähteitä koskevien unionin tavoitteiden saavuttamiseksi vuoteen 2020 mennessä (3). Tarkoitukseen parhaiten sopivasta skenaariosta, johon sisältyy yhteisestä täytäntöönpanosta ja puhtaan kehityksen mekanismeista peräisin olevat oikeudet, saatu hiilen hinta on 30 euroa hiilidioksidiekvivalenttitonnilta.
            
         
               (11)
            
            
               Direktiivin 2003/87/EY täytäntöönpanosta aiheutuneiden suorien lisäkustannusten arvioimiseksi on otettava huomioon niiden oikeuksien määrä, jotka toimialan olisi ostettava, jollei sen katsottaisi olevan altis hiilivuotoriskille. Direktiivin 10 a artiklan 11 kohdan mukaan tällaisille toimialoille vuonna 2013 ilmaiseksi annettujen oikeuksien määrän on oltava 80 prosenttia 10 a artiklan 1 kohdan mukaisesti määritetystä määrästä, ja tämän määrän on pienennyttävä vuosittain tasasuurina määrinä siten, että vuonna 2020 oikeuksia annetaan ilmaiseksi 30 prosenttia, ja tavoitteena on nolla prosenttia ilmaisia oikeuksia vuonna 2027. Direktiivin 10 a artiklan 1 kohdan nojalla määrättyjen vertailuarvojen alkukohtana on kyseisen toimialan tai sen osan tehokkaimpiin 10 prosenttiin kuuluvien laitosten keskimääräinen suoritus unionissa vuosina 2007–2008, ja huomioon on otettava tehokkaimmat tekniikat, korvaavat ratkaisut ja vaihtoehtoiset tuotantoprosessit.
            
         
               (12)
            
            
               Direktiivin 2003/87/EY 10 a artiklan 1 kohdan mukaisesti määrättävät vertailuarvot on määrä hyväksyä vuoden 2010 loppuun mennessä. Näihin vertailuarvoihin perustuvien suorien kustannusten arvio voidaan siksi ottaa huomioon vasta tarkistettaessa toimialojen ja niiden osien luetteloa. Ilmaiseksi jaettavien oikeuksien määrä on siis arvioitava, jotta voidaan määrittää toimialojen ja niiden osien luettelo. Arviot on tehtävä unionin tasolla vuosia 2013 ja 2014 varten. Tämän direktiivin tarkoituksia varten paras arvio on, että 75 prosenttia niille toimialoille myönnettävistä oikeuksista, jotka eivät joudu hiilivuotoriskille alttiiksi, on ostettava vuosina 2013 ja 2014, jotta arviossa voidaan ottaa huomioon vertailuarvoille asetettavat tiukat vaatimukset ja lineaarisen vähennyksen soveltaminen.
            
         
               (13)
            
            
               Välillisten kustannusten arviointi perustui sähkölle määritettyyn unionin keskimääräiseen päästötekijään, joka on 0,465 tonnia hiilidioksidia megawattituntia kohti. Tämä perustuu vuonna 2008 hyväksytyn ilmastonmuutosta ja uusiutuvia energialähteitä koskevan EU:n politiikkapaketin malliperusteiseen analyysiin (4), jota käytettiin komission vaikutustenarvioinnissa, joka liittyy toimenpidepakettiin ilmastonmuutosta ja uusiutuvia energianlähteitä koskevien unionin tavoitteiden saavuttamiseksi vuoteen 2020 mennessä. Keskimääräisen unionin arvon soveltaminen on asianmukaista, sillä se on sen vaatimuksen mukainen, että arvio on tehtävä unionin tasolla. Se myös heijastaa unionin sähköntuotantoon liittyviä todellisia päästöjä.
            
         
               (14)
            
            
               Direktiivin 2003/87/EY 10 a artiklan 17 kohdan mukaisesti luetteloa voidaan täydentää laadullisen arvioinnin tulosten perusteella ottaen huomioon, jos asianmukaiset tiedot ovat käytettävissä, missä määrin yksittäiset laitokset kyseisellä toimialalla tai toimialan osalla voivat vähentää päästöjä tai sähkönkulutusta, mihin sisältyy tarvittaessa asiaan liittyvästä investoinnista aiheutuva tuotantokustannusten lisääntyminen, esimerkiksi käyttämällä tehokkainta tekniikkaa; markkinoiden nykyiset ja tulevat ominaisuudet, mukaan lukien tapaukset, joissa kaupan vaikutus tai suorien tai epäsuorien kustannusten nousu on lähellä jotain kynnysarvoista; voittomarginaalit mahdollisena indikaattorina pitkän aikavälin investoinneille tai tuotannon siirtämispäätöksille.
            
         
               (15)
            
            
               Laadullinen arviointi on tehty muutamista sellaisista toimialoista ja niiden osista, joiden ei katsottu olevan alttiita hiilivuotoriskille direktiivin 2003/87/EY 10 a artiklan 14 ja 15 kohdassa säädettyjen määrällisten arviointiperusteiden mukaan. Laadullinen arviointi tehtiin pääasiassa toimialoista, jotka eivät olleet riittävästi edustettuina määrällisessä arvioinnissa sekä rajatapauksiksi katsotuista toimialoista, joista ei ollut tilastoja tai joista saatavissa olevat tilastot olivat huonolaatuisia, ja toimialoista, joista jäsenvaltiot tai toimialan edustajat olivat pyytäneet laadullista arviota uskottavien perustelujen ja perusteltujen pyyntöjen perusteella. Tämän arvioinnin mukaan jotkin toimialat on katsottava alttiiksi merkittävälle hiilivuotoriskille. Luetteloon lisätyt muut toimialat ja niiden osat on eritelty tämän päätöksen liitteen kolmannessa jaksossa.
            
         
               (16)
            
            
               Muita toimialoja ja niiden osia, joita ei aikarajoitteiden vuoksi ehditty analysoida täydellisesti tai joita koskevat tiedot ja niiden saatavuus oli puutteellista, kuten poltettujen tiilien ja kattotiilien valmistus, arvioidaan uudelleen mahdollisimman pian direktiivin 10 a artiklan 13 kohdan mukaisesti ja lisätään luetteloon analyysin tuloksista riippuen.
            
         
               (17)
            
            
               Toimialasta ”Tekstiilien viimeistely” (NACE-koodi 1730) on tehty laadullinen arviointi pääasiassa siksi, ettei unionin tasolla ole saatavilla virallisia tietoja, joista kaupan määrä voitaisiin arvioida, ja siksi, että kaikilla muilla tekstiilitoimialoilla kauppa on erittäin laajaa. Arvioinnissa tuli esiin kansainvälisen kilpailupaineen nousu, merkittävä lasku unionin tuotannossa viime vuosina ja negatiiviset tai vain hyvin vaatimattomat voittomarginaalit arvioituina vuosina, mikä rajoittaa laitosten mahdollisuuksia investointeihin ja päästöjen vähentämiseen. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (18)
            
            
               Toimialasta ”Vaneriviilun valmistus; ristiinliimatun vanerin, laminaatti-, lastu- ja kuitulevyjen ja muiden paneelien ja levyjen valmistus” (NACE-koodi 2020) on tehty laadullinen arviointi. Arvioinnissa tuli esiin rajoitetut mahdollisuudet vähentää päästöjä ilman että kustannukset nousisivat merkittävästi, haastavat markkinoihin liittyvät piirteet, kuten suuri hintaherkkyys ja tuonnin lisääntyminen halpatuotantomaista sekä direktiivin 2003/87/EY täytäntöönpanosta johtuvien lisäkustannusten merkittävä vaikutus voittomarginaaleihin, mikä rajoittaa laitosten mahdollisuuksia investointeihin ja päästöjen vähentämiseen. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (19)
            
            
               Toimialasta ”Ensiömuovin valmistus” (NACE-koodi 2416) on tehty laadullinen arviointi. Nykyisten markkinoiden ominaisuuksista arvioinnissa tuli esiin alan voimakas yhdentyminen muihin kemianteollisuuden osiin, joiden katsotaan olevan alttiita hiilivuotoriskille; maailmanmarkkinahinnat estävät yksipuoliset hintojen nousut, ja maailman tai unionin markkinoilla esiintyi vääristymiä, jotka johtuvat tiettyjen kolmansien maiden tuottajien epäreiluista kauppakäytänteistä. Mitä tulee markkinoiden ominaispiirteiden ennusteisiin, toimiala on jo lähellä 30 prosentin kaupan määrää koskevaa kynnysarvoa, ja sillä esiintyy voimakasta tuonnin nousua, joka tulee jatkumaan Lähi-idän maissa tehtyjen suurten uusien investointien johdosta. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (20)
            
            
               Toimialasta ”Raudan valu” (NACE-koodi 2751) on tehty laadullinen arviointi pääasiassa siksi, ettei unionin tasolla ole saatavilla virallisia tietoja kaupan määrän arvioimiseksi, mikä johtuu siitä, että tärkeimmät valutuotteet hajautuvat Eurostatin Comext-tietokannasssa eri ryhmiin. Arvioinnissa tuli esiin rajoitetut mahdollisuudet päästöjen vähentämiseen, mikä johtuu osaksi väistämättömistä prosesseihin liittyvistä päästöistä ja rajoitetuista mahdollisuuksista investoida päästöjenvähennysteknologioihin, mikä taas johtuu direktiivin 2003/87/EY täytäntöönpanosta johtuvien lisäkustannusten vaikutuksesta voittomarginaaleihin. Mitä tulee markkinoiden ominaispiirteisiin, markkinakeskittyminen on vähäistä, kun taas asiakastoimialat ovat voimakkaasti keskittyneet. Tämä merkitsee, että toimialalla on rajatut mahdollisuudet siirtää lisäkustannuksia hintoihin. Muista lähteistä peräisin olevien tietojen mukaan valutuotteista käydään yhä enemmän kansainvälistä kauppaa. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (21)
            
            
               Toimialasta ”Kevytmetallien valu” (NACE-koodi 2753) on tehty laadullinen arviointi pääasiassa siksi, ettei yhteisön tasolla ole saatavilla virallisia tietoja kaupan määrän arvioimiseksi, mikä johtuu siitä, että tärkeimmät valutuotteet hajautuvat Eurostatin Comext-tietokannasssa eri ryhmiin. Mitä tulee markkinoiden ominaispiirteisiin, arvioinnissa tuli esiin vähäinen markkinoiden keskittyminen ja suuri riippuvuus yhdestä keskittyneestä asiakastoimialasta. Tämä merkitsee, että toimialalla on rajatut mahdollisuudet siirtää lisäkustannuksia hintoihin. Toimiala on lisäksi kokenut menetyksiä tai vain hyvin vaatimattomia voittomarginaaleja arvion kohteena olevina vuosina, mikä vaikuttaa kielteisesti kykyyn investoida päästöjenvähennysteknologioihin, ja lisäkustannukset voisivat vielä pahentaa tilannetta. Muista lähteistä peräisin olevien tietojen mukaan valutuotteista käydään yhä enemmän kansainvälistä kauppaa. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (22)
            
            
               Laadittaessa toimialojen ja niiden osien luetteloa olisi otettava huomioon, silloin kun asiaa koskevia tietoja on saatavilla, sitoutuvatko ne kolmannet maat, jotka edustavat ratkaisevaa osaa hiilivuotoriskille alttiiksi katsottujen toimialojen tai niiden osien maailmanlaajuisesta tuotannosta, vähentämään kasvihuonekaasupäästöjä kyseisillä toimialoilla tai niiden osilla unionin vähennyksiin verrattavalla määrällä ja samalla ajanjaksolla, ja onko kyseisissä maissa sijaitsevien laitosten hiilitehokkuus verrattavissa unionin laitosten hiilitehokkuuteen. Nykyvaiheessa vain Norja, Islanti ja Sveitsi ovat tehneet tällaisia sitoumuksia, eivätkä ne yhdessä edusta ratkaisevaa osaa hiilivuotoriskille alttiiksi katsottujen toimialojen tai niiden osien maailmanlaajuisesta tuotannosta. Mitä tulee hiilitehokkuuteen, arviointiin tarvittavia tietoja ei ole saatavilla, mikä johtuu tilastomääritelmien eroista ja toimialoittain riittävästi eriteltyjen koko maailman kattavien tietojen puutteesta. Tämän vuoksi direktiivin 2003/87/EY 10 a artiklan 18 kohdassa mainitut arviointiperusteet eivät vaikuttaneet toimialojen ja niiden osien luetteloon.
            
         
               (23)
            
            
               Arvioinnissa, johon toimialojen ja niiden osien luettelo perustuu, arvioitiin kaikki NACE-koodit välillä 1010–3720. Tällä välillä ovat kaivostoiminta, louhinta ja valmistusteollisuus. Komissio analysoi vuoden 2010 kuluessa tiettyjä muita teollisuudenaloja, jotka eivät kuulu näihin NACE-koodeihin, mutta joiden kiinteisiin laitoksiin mahdollisesti sovelletaan EU:n päästökauppajärjestelmän hiilivuotoa koskevia säännöksiä. Jos jokin tällainen teollisuuden ala täyttää direktiivin 2003/87/EY 10 a artiklan 14–17 kohdassa mainitut arviointiperusteet, se lisätään luetteloon vuosittaisen päivityksen yhteydessä.
            
         
               (24)
            
            
               Tätä luetteloa sovelletaan vuosina 2013–2014, jollei kansainvälisten neuvottelujen tuloksista muuta johdu.
            
         
               (25)
            
            
               Toimialojen ja niiden osien luettelosta on kuultu sidosryhmiä, kuten jäsenvaltioita, toimialajärjestöjä, ympäristöjärjestöjä ja tiedepiirejä. Kuulemisesta saadut tiedot ovat saatavilla komission verkkosivustolla (5).
            
         
               (26)
            
            
               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä olevassa luettelossa mainittujen toimialojen ja niiden osien on katsottava olevan alttiita merkittävälle hiilivuotoriskille.
   Komissio analysoi vuoden 2010 kuluessa tiettyjä muita teollisuudenaloja, jotka eivät kuulu arvioituihin NACE-koodeihin (1010–3720), mutta joihin mahdollisesti sovelletaan EU:n päästökauppajärjestelmän hiilivuotoa koskevia säännöksiä. Jos jokin tällainen teollisuuden ala täyttää direktiivin 2003/87/EY 10 a artiklan 14–17 kohdassa mainitut arviointiperusteet, se lisätään luetteloon vuosittaisen päivityksen yhteydessä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä joulukuuta 2009.
      
         
            Komission puolesta
         
         Stavros DIMAS
         
            Komission jäsen
         
      
   
   
      (1)  EUVL L 275, 25.10.2003, s. 32.
   
      (2)  EUVL L 140, 5.6.2009, s. 63.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al., Model-based Analysis of the 2008 EU Policy Package on Climate Change and Renewables, Primes Model – E3MLab/NTUA, kesäkuu 2008:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      LIITE
      
         Toimialat ja niiden osat, joiden katsotaan direktiivin 2003/87/EY 10 a artiklan 13 kohdan nojalla olevan alttiita merkittävälle hiilivuotoriskille
      
      1.   NACE-4 -TASOLLA
      1.1   PERUSTUU DIREKTIIVIN 2003/87/EY 10 A ARTIKLAN 15 JA 16 KOHDASSA SÄÄDETTYIHIN MÄÄRÄLLISIIN ARVIOINTIPERUSTEISIIN
      
      
                  NACE-koodi
               
               
                  Tavaran kuvaus
               
            
                  1010
               
               
                  Kivihiilen kaivu
               
            
                  1430
               
               
                  Kemiallisten ja lannoitemineraalien louhinta
               
            
                  1597
               
               
                  Maltaiden valmistus
               
            
                  1711
               
               
                  Puuvillatyyppisten kuitujen valmistelu ja kehruu
               
            
                  1810
               
               
                  Nahkavaatteiden valmistus
               
            
                  2310
               
               
                  Koksin valmistus
               
            
                  2413
               
               
                  Muiden epäorgaanisten peruskemikaalien valmistus
               
            
                  2414
               
               
                  Muiden orgaanisten peruskemikaalien valmistus
               
            
                  2415
               
               
                  Lannoitteiden ja typpiyhdisteiden valmistus
               
            
                  2417
               
               
                  Synteettisen kumiraaka-aineen valmistus
               
            
                  2710
               
               
                  Raudan, teräksen ja rautaseosten valmistus
               
            
                  2731
               
               
                  Kylmävetäminen
               
            
                  2742
               
               
                  Alumiinin tuotanto
               
            
                  2744
               
               
                  Kuparin tuotanto
               
            
                  2745
               
               
                  Muiden värimetallien tuotanto
               
            
                  2931
               
               
                  Maataloustraktorien valmistus
               
            1.2   PERUSTUU DIREKTIIVIN 2003/87/EY 10 A ARTIKLAN 15 KOHDASSA SÄÄDETTYIHIN MÄÄRÄLLISIIN ARVIOINTIPERUSTEISIIN
      
      
                  NACE-koodi
               
               
                  Tavaran kuvaus
               
            
                  1562
               
               
                  Tärkkelyksen ja tärkkelystuotteiden valmistus
               
            
                  1583
               
               
                  Sokerin valmistus
               
            
                  1595
               
               
                  Muiden tislaamattomien juomien valmistus käymisen avulla
               
            
                  1592
               
               
                  Etyylialkoholin valmistus käymisen avulla
               
            
                  2112
               
               
                  Paperin, kartongin ja pahvin valmistus
               
            
                  2320
               
               
                  Öljytuotteiden valmistus
               
            
                  2611
               
               
                  Tasolasin valmistus
               
            
                  2613
               
               
                  Onton lasitavaran valmistus
               
            
                  2630
               
               
                  Keraamisten tiilien ja laattojen valmistus
               
            
                  2721
               
               
                  Valurautaputkien valmistus
               
            
                  2743
               
               
                  Lyijyn, sinkin ja tinan tuotanto
               
            1.3   PERUSTUU DIREKTIIVIN 2003/87/EY 10 A ARTIKLAN 16 KOHDAN A ALAKOHDASSA SÄÄDETTYIHIN MÄÄRÄLLISIIN ARVIOINTIPERUSTEISIIN
      
      
                  NACE-koodi
               
               
                  Tavaran kuvaus
               
            
                  2651
               
               
                  Sementin valmistus
               
            
                  2652
               
               
                  Kalkin valmistus
               
            1.4   PERUSTUU DIREKTIIVIN 2003/87/EY 10 A ARTIKLAN 16 KOHDAN B ALAKOHDASSA SÄÄDETTYIHIN MÄÄRÄLLISIIN ARVIOINTIPERUSTEISIIN
      
      
                  NACE-koodi
               
               
                  Tavaran kuvaus
               
            
                  1110
               
               
                  Raakaöljyn ja maakaasun tuotanto
               
            
                  1310
               
               
                  Rautamalmien louhinta
               
            
                  1320
               
               
                  Muiden metallimalmien kuin rautamalmien louhinta, lukuun ottamatta uraania ja toriumia
               
            
                  1411
               
               
                  Koriste- ja rakennuskiven louhinta
               
            
                  1422
               
               
                  Saven ja kaoliinin otto
               
            
                  1450
               
               
                  Muualla luokittelematon kaivos- ja louhintatoiminta
               
            
                  1520
               
               
                  Kalan ja kalatuotteiden jalostus ja säilöntä
               
            
                  1541
               
               
                  Raakaöljyjen ja -rasvojen valmistus
               
            
                  1591
               
               
                  Tislattujen alkoholijuomien valmistus
               
            
                  1593
               
               
                  Viinin valmistus
               
            
                  1712
               
               
                  Villatyyppisten kuitujen valmistelu ja kehruu
               
            
                  1713
               
               
                  Kampavillatyyppisten kuitujen valmistelu ja kehruu
               
            
                  1714
               
               
                  Pellavatyyppisten kuitujen valmistelu ja kehruu
               
            
                  1715
               
               
                  Silkin kertaus ja valmistus, myös kampausjätteestä; synteettisen tai muuntokuitufilamenttilangan kertaus ja valmistus
               
            
                  1716
               
               
                  Ompelulangan valmistus
               
            
                  1717
               
               
                  Muiden tekstiilikuitujen valmistelu ja kehruu
               
            
                  1721
               
               
                  Puuvillatyyppisten kankaiden kudonta
               
            
                  1722
               
               
                  Villatyyppisten kankaiden kudonta
               
            
                  1723
               
               
                  Kampavillaisten kankaiden kudonta
               
            
                  1724
               
               
                  Silkkityyppisten kankaiden kudonta
               
            
                  1725
               
               
                  Muiden kankaiden kudonta
               
            
                  1740
               
               
                  Sovitettujen tekstiilituotteiden valmistus, lukuun ottamatta vaatteita
               
            
                  1751
               
               
                  Mattojen ja ryijyjen valmistus
               
            
                  1752
               
               
                  Purjelankojen, nuoran, sidelangan ja verkkokankaan valmistus
               
            
                  1753
               
               
                  Kuitukankaiden ja kuitukangastuotteiden valmistus, lukuun ottamatta vaatteita
               
            
                  1754
               
               
                  Muualle luokittelematon tekstiilien valmistus
               
            
                  1760
               
               
                  Neulosten valmistus
               
            
                  1771
               
               
                  Neulesukkien ja sen kaltaisten neuletuotteiden valmistus
               
            
                  1772
               
               
                  Neulepuseroiden, -takkien ja sen kaltaisten tuotteiden valmistus
               
            
                  1821
               
               
                  Työvaatteiden valmistus
               
            
                  1822
               
               
                  Muiden päällysvaatteiden valmistus
               
            
                  1823
               
               
                  Alusvaatteiden valmistus
               
            
                  1824
               
               
                  Muualle luokittelematon vaatteiden ja asusteiden valmistus
               
            
                  1830
               
               
                  Turkisten muokkaus ja värjäys; turkistuotteiden valmistus
               
            
                  1910
               
               
                  Nahan parkitus ja muokkaus
               
            
                  1920
               
               
                  Matka-, käsi- ja sen kaltaisten laukkujen, satuloiden ja valjaiden valmistus
               
            
                  1930
               
               
                  Jalkineiden valmistus
               
            
                  2010
               
               
                  Puun sahaus, höyläys ja kyllästys
               
            
                  2052
               
               
                  Korkki-, olki- ja punontatuotteiden valmistus
               
            
                  2111
               
               
                  Massan valmistus
               
            
                  2124
               
               
                  Tapettien valmistus
               
            
                  2215
               
               
                  Muu kustannustoiminta
               
            
                  2330
               
               
                  Ydinpolttoaineen valmistus
               
            
                  2412
               
               
                  Värien ja pigmenttien valmistus
               
            
                  2420
               
               
                  Torjunta-aineiden ja muiden maatalouskemikaalien valmistus
               
            
                  2441
               
               
                  Lääkkeiden lähtöaineiden valmistus
               
            
                  2442
               
               
                  Lääkkeiden ja muiden lääkevalmisteiden valmistus
               
            
                  2452
               
               
                  Hajuvesien ja toalettituotteiden valmistus
               
            
                  2463
               
               
                  Eteeristen öljyjen valmistus
               
            
                  2464
               
               
                  Valokuvauskemikaalien valmistus
               
            
                  2465
               
               
                  Tallennevälineiden valmistus
               
            
                  2466
               
               
                  Muualle luokittelemattomien kemiallisten tuotteiden valmistus
               
            
                  2470
               
               
                  Tekokuitujen valmistus
               
            
                  2511
               
               
                  Kumirenkaiden valmistus
               
            
                  2615
               
               
                  Muu lasin valmistus ja muokkaus, mukaan lukien teknisen lasin valmistus
               
            
                  2621
               
               
                  Keraamisten talous- ja koristetavaroiden valmistus
               
            
                  2622
               
               
                  Keraamisten saniteettikalusteiden valmistus
               
            
                  2623
               
               
                  Keraamisten eristimien ja eristystarvikkeiden valmistus
               
            
                  2624
               
               
                  Muiden teknisten keraamisten tuotteiden valmistus
               
            
                  2625
               
               
                  Muiden keraamisten tuotteiden valmistus
               
            
                  2626
               
               
                  Tulenkestävien keraamisten tuotteiden valmistus
               
            
                  2681
               
               
                  Hiontatuotteiden valmistus
               
            
                  2722
               
               
                  Teräsputkien valmistus
               
            
                  2741
               
               
                  Jalometallien tuotanto
               
            
                  2861
               
               
                  Hienotaosten valmistus
               
            
                  2862
               
               
                  Työkalujen valmistus
               
            
                  2874
               
               
                  Kiinnittimien, ruuvikonetuotteiden, ketjujen ja jousien valmistus
               
            
                  2875
               
               
                  Muualle luokittelematon metallituotteiden valmistus
               
            
                  2911
               
               
                  Moottoreiden ja turbiinien valmistus, lukuun ottamatta lentokoneen, auton ja moottoripyörän moottoreita
               
            
                  2912
               
               
                  Pumppujen ja kompressoreiden valmistus
               
            
                  2913
               
               
                  Hanojen ja venttiilien valmistus
               
            
                  2914
               
               
                  Laakereiden, hammaspyörien, vaihteisto- ja ohjauselementtien valmistus
               
            
                  2921
               
               
                  Teollisuusuunien ja tulipesäpolttimien valmistus
               
            
                  2923
               
               
                  Muuhun kuin kotitalouskäyttöön tarkoitettujen jäähdytys- ja tuuletuslaitteiden valmistus
               
            
                  2924
               
               
                  Muualle luokittelematon yleiskäyttöön tarkoitettujen koneiden valmistus
               
            
                  2932
               
               
                  Muiden maa- ja metsätalouskoneiden valmistus
               
            
                  2941
               
               
                  Voimakäyttöisten käsityökalujen valmistus
               
            
                  2942
               
               
                  Muiden metallin työstökoneiden valmistus
               
            
                  2943
               
               
                  Käsityökalujen valmistus (voimakäyttöiset)
               
            
                  2951
               
               
                  Metallinjalostuskoneiden valmistus
               
            
                  2952
               
               
                  Kaivos-, louhinta- ja rakennuskoneiden valmistus
               
            
                  2953
               
               
                  Elintarvikkeiden, juomien ja tupakan tuotannossa tarvittavien koneiden valmistus
               
            
                  2954
               
               
                  Tekstiilien, vaatteiden ja nahan tuotannossa tarvittavien koneiden valmistus
               
            
                  2955
               
               
                  Paperin, kartongin ja pahvin tuotannossa tarvittavien koneiden valmistus
               
            
                  2956
               
               
                  Muualle luokittelematon erikoiskoneiden valmistus
               
            
                  2960
               
               
                  Aseiden ja ammusten valmistus
               
            
                  2971
               
               
                  Sähkökodinkoneiden valmistus
               
            
                  3001
               
               
                  Konttorikoneiden valmistus
               
            
                  3002
               
               
                  Tietokoneiden ja muiden tietojenkäsittelylaitteiden valmistus
               
            
                  3110
               
               
                  Sähkömoottoreiden, generaattoreiden ja muuntajien valmistus
               
            
                  3120
               
               
                  Sähkönjakelu- ja -tarkkailulaitteiden valmistus
               
            
                  3130
               
               
                  Eristettyjen johtimien ja kaapelien valmistus
               
            
                  3140
               
               
                  Akkujen, galvaanisten parien ja paristojen valmistus
               
            
                  3150
               
               
                  Valaistuslaitteiden ja sähkölamppujen valmistus
               
            
                  3162
               
               
                  Muu muualle luokittelematon sähkölaitteiden valmistus
               
            
                  3210
               
               
                  Elektroniventtiilien, -putkien ja muiden elektronisten komponenttien valmistus
               
            
                  3220
               
               
                  Televisio- ja radiolähettimien sekä lankapuhelin- ja lankalennätinlaitteiden valmistus
               
            
                  3230
               
               
                  Televisio- ja radiovastaanottimien, äänen- ja kuvantallennus ja toistolaitteiden sekä vastaavien tuotteiden valmistus
               
            
                  3310
               
               
                  Lääkintä- ja kirurgisten välineiden ja ortopedialaitteiden valmistus
               
            
                  3320
               
               
                  Mittaus-, tarkkailu-, testaus-, navigointi- ja vastaavien instrumenttien ja laitteiden valmistus, lukuun ottamatta teollisuuden prosessinsäätölaitteita
               
            
                  3340
               
               
                  Optisten instrumenttien ja valokuvausvälineiden valmistus
               
            
                  3350
               
               
                  Kellojen valmistus
               
            
                  3511
               
               
                  Laivojen rakennus ja korjaus
               
            
                  3512
               
               
                  Huvi- ja urheiluvälineiden rakennus ja korjaus
               
            
                  3530
               
               
                  Ilma- ja avaruusalusten valmistus
               
            
                  3541
               
               
                  Moottoripyörien valmistus
               
            
                  3542
               
               
                  Polkupyörien valmistus
               
            
                  3543
               
               
                  Invalidiajoneuvojen valmistus
               
            
                  3550
               
               
                  Muualle luokittelematon kulkuneuvojen valmistus
               
            
                  3621
               
               
                  Metallirahojen lyönti
               
            
                  3622
               
               
                  Muualle luokittelematon korujen ja muiden kultasepäntuotteiden valmistus
               
            
                  3630
               
               
                  Soitinten valmistus
               
            
                  3640
               
               
                  Urheiluvälineiden valmistus
               
            
                  3650
               
               
                  Pelien ja leikkikalujen valmistus
               
            
                  3661
               
               
                  Epäaitojen korujen valmistus
               
            
                  3662
               
               
                  Luutien ja harjojen valmistus
               
            
                  3663
               
               
                  Muualle luokittelematon teollinen valmistus
               
            2.   DIREKTIIVIN 2003/87/EY 10 A ARTIKLAN 15 JA 16 KOHDASSA SÄÄDETTYJEN MÄÄRÄLLISTEN ARVIOINTIPERUSTEIDEN PERUSTEELLA NACE 4 -TASON ULKOPUOLELLA
      
                  Prodcom-koodi
               
               
                  Tavaran kuvaus
               
            
                  15331427
               
               
                  Tomaattipasta, tiivistetty
               
            
                  155120
               
               
                  Maito ja kerma kiinteässä muodossa
               
            
                  155153
               
               
                  Kaseiini
               
            
                  155154
               
               
                  Laktoosi ja laktoosisiirappi
               
            
                  15891333
               
               
                  Hiiva, kuivattu
               
            
                  24111150
               
               
                  Vety (mukaan luettuna vedyn tuotanto yhdessä synteesikaasun kanssa)
               
            
                  24111160
               
               
                  Typpi
               
            
                  24111170
               
               
                  Happi
               
            
                  243021
               
               
                  Valmistetut pigmentit, samennusaineet ja värit, lasiintuvat emalit ja lasitteet, enkopit, nestemäiset lysterit ja niiden kaltaiset valmisteet; lasisulate (fritti)
               
            
                  24621030
               
               
                  Gelatiini ja gelatiinijohdannaiset (ei kuitenkaan kaseiiniliimat)
               
            
                  261411
               
               
                  Raakalanka (slivers), jatkuvakuituinen kiertämätön lanka (rovings), lanka ja silputut säikeet lasikuidusta
               
            
                  26821400
               
               
                  Keinotekoinen grafiitti; kolloidinen tai puolikolloidinen grafiitti; grafiittiin tai muuhun hiileen perustuvat valmisteet
               
            
                  26821620
               
               
                  Paisutettu vermikuliitti, paisutettu savi, vaahdotettu kuona ja niiden kaltaiset paisutetut kivennäisaineet (myös näiden sekoitukset)
               
            3.   DIREKTIIVIN 2003/87/EY 10 A ARTIKLAN 17 KOHDASSA SÄÄDETTYJEN LAADULLISTEN ARVIOINTIPERUSTEIDEN PERUSTEELLA, NACE 4 -TASOLLA
      
                  NACE-koodi
               
               
                  Tavaran kuvaus
               
            
                  1730
               
               
                  Tekstiilien viimeistely
               
            
                  2020
               
               
                  Vaneriviilun valmistus; ristiinliimatun vanerin, laminaatti-, lastu- ja kuitulevyjen ja muiden paneelien ja levyjen valmistus
               
            
                  2416
               
               
                  Ensiömuovin valmistus
               
            
                  2751
               
               
                  Raudan valu
               
            
                  2753
               
               
                  Kevytmetallien valu